
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 93368/ΔΙΟΕ 963 ί 1 ) 

Τροποποίηση της 83985/ΔΙΟΕ 1335/21.12.1993 από¬ 
φασης περί «Συγκράτησης Διοικητικού Συμβουλίου 
Δ.Ε.Θ. ΑΕ». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ. 137/Τ.Α/1985) και (ΦΕΚ 
154/Τ.Α/10.9.1992) αντίστοιχα, 
β) Του Ν. 735/1977 «Περί ιδρύσεως Ανωνύμου Εται¬ 
ρείας υπό την επωνυμία ΔΙΕΘΝΗΣ ΕΚΘΕΣΗ ΘΕΣΣΑΛΟΝΙ¬ 
ΚΗΣ Α.Ε» (ΦΕΚ 313/τ.Α/1977), 
γ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας (ΦΕΚ. 55/Τ.Α/19Θ3), 

2. Την με αριθμ. 1652/1982 κοινή απόφαση των 
Υπουργών Προεδρίας της Κυβέρνησης και Εμπορίου 


«Περί ανασυνθέσεως του Διοικητικού Συμβουλίου της 
Δ.Ε.Θ. Α.Ε», 

3. Την με αριθμ. 83985/ΔΙΟΕ 1335/21.12.1993 από¬ 
φασή μας «Περί Συγκρότησης Διοικητικού Συμβουλίου της 
Δ.Ε.Θ. Α.Ε.», όπως τροποποιήθηκε μεταγενέστερα. 

4. Την με αριθμ. 29791/14.7.1994 απόφαση του Πρω¬ 
θυπουργού και του Υπουργού Εθνικής Οικονομίας περί 
καθορισμού αρμοδιοτήτων του Υφυπουργού Εθνικής Οι¬ 
κονομίας (ΦΕΚ. 550/Τ.Β/1994), 

5. Τα με αριθμ. 13074/3.10.1995 και ΕΜΠ 10/ 
3.10.1995 έγγραφα της ΗΕΙΈΧΡΟ-ΔΕΘ, αποφασί¬ 
ζουμε: 

Τροποποιούμε την με αριθμ. 83985/ΔΙΟΕ 1335/ 
21.12.1993 απόφαση που αφορό την «Συγκρότηση Διοι¬ 
κητικού Συμβουλίου Δ.Ε.Θ. ΑΕ.» και ορίζουμε ως μέλη 
τους κατωτέρω: 

«3. Δημήτρη ΚοσκοσΙδη, Μηχανολόγο-Μηχανικό σε 
αντικατάσταση του Βασιλείου Δημαρέλου που παραιτή¬ 
θηκε. 

7. Γεώργιο Κουσούτη, μέλος του Δ.Σ. του ΣΕΒΕ, σε 
αντικατάσταση της Ιωάννας Ριζοπούλου. 

Κατά τα λοιπά ισχύει η αριθμ. 83985/ΔΙΟΕ 1335/ 
21.12.1993 απόφασή μος, όπως τροποποιήθηκε μεταγε¬ 
νέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1ΘΘ5 

Ο ΥΦΥΠΟΥΡΓΟΣ 

I. ανθοπουλογ 

-♦- 

Αριθ. 2085460/7856/0022 (2) 

Καθορισμός αποδοχών Επιστημονικού Διευθυντή ΚΕΠΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137Α), άπως ισχύει σήμερα. 

β) Του Ν.Δ, 4356/1964 «Περί μετονομασίας του Κέ¬ 
ντρου Οικονομικών Ερευνών κλπ» (ΦΕΚ 146Α). 

γ) Του άρθρου 1 παρ. 2 του Β.Δ. 644/1Θ64 «περί οικο¬ 
νομικής διαχειρίσεως οικονομικής εποπτείας, δαπανών 
πάσης «ρύσεως κλπ., και περί του τρόπου καθορισμού των 

αποδοχών του προσωπικού του Κέντρου Προγραμματι¬ 
σμού και Οικονομικών Ερευνών (ΚΕΠΕ)» (ΦΕΚ 181Α). 
δ) Τ ων άρθρων 19 και 20 του Ν. 1876/1990 {ΦΕΚ 27 Α). 
ε) Του Π.Δ. 138/1993 «Οργανισμός του Υπουργείου 
Εθνικής Οικονομίας» (ΦΕΚ 55Α). 
στ) Του άρθρου 40 του Ν. 849/1978. 

2. Τις αριθμ. ΠΡ. 02260/945/28.3.78, ΠΡ. 5855/οικ. 
3827/12.10.78, ΠΡ. 4632/1956/1.6.79, ΠΡ. 2106/946/ 
5.3.80, ΠΡ. 10435/3938/27.12.80, ΠΡ. 104616/13187/ 
8.9.82, ΠΡ. 358/96/9.2.84, ΠΡ. 2047/624/23.4.87, 
43622/436/16.6.93 και 2039034/4617/0022/16.6.93 
κοινές αποφάσεις μας, με τις οποίες καθορίστηκαν οι βα¬ 
σικές μηνιαίες απδοοχές και τα έξοδα παραστάσεως του 
Επιστημονικού Διευθυντή του ΚΕΠΕ κλπ. 

3. Την αριθ. ΔΚ 14298/16.9.82 κοινή απόφαση των 
Υπουργών Προεδρίας της Κυβερνήσεως και Εθνικής Οι¬ 
κονομίας με την οποία μετατράπηκε η θέση του Γενικού 
Επιστημονικού Διευθυντή του ΚΕΠΕ και μετονομάστηκε 
σε θέση Επιστημονικού Διευθυντή (ΦΕΚ 835Β). 

4. Την ανάγκη αυξήαεως των αποδοχών του Επιστημο¬ 
νικού Διευθυντή του ΚΕΠΕ. 

5. Ότι από την απόφαση αυτή θα προκληθεί για το 1995 
δαπάνη ύψους 1.050.000 δρχ. για την οποία υπάρχει πρό¬ 
βλεψη στον προϋπολογισμό του ΚΕΠΕ (Κωδικοί 0212, 
0233, 0245), αποφασίζουμε: 

Καθορίζουμε από 1.9.1995 τις μηνιαίες αποδοχές του 
Επιστημονικού Διευθυντή του ΚΕΠΕ, ως εξής: 

Βασικός μισθός: 350.000 δρχ. 

Εξοδα παραστάσεως: 100.000 δρχ. 

Κατά τα λοιπά ισχύουν οι αναφερθεΐσες στο προοίμιο 
αριθ. ΠΡ. 5855/οικ. 3827/12.10.78, ΠΡ. 4632/1956/ 
1.6.79, ΠΡ. 2106/946/5.3.80, ΠΡ. 104616/13187/ 
8.9.82, και 43622/436/16.6.93, κοινές αποφάσεις μας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 13 Οκτωβρίου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΚΟΝΟΜΙΚΟΝ 

ΠΑΝΝΟΣ ΠΑΠΑΝΤΟΝΙΟΥ ΑΛ. ΠΛΠΑΔΟΠΟΥΛΟΣ 

-♦- 

Αριθ. 1063959/1969/Β0011 (3) 

Προσδιορισμός Κρατικής Επιχορήγησης της Επιτροπής 
Ολυμπίων και Κληροδοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 9 παρ. 1 του Α.Ν. 2039/39 «Περίτροποποι- 
ήσεως, ουμπληρώσεως και Κωδικοποιήσεως των διατά¬ 
ξεων περί διοικήσεως της υπό του Ευαγγέλου Ζάππα κα- 
ταληφθείσης εις το Έθνος Περιουσίας». 

2. Τον Ν. 253/43 «Περί αυξήσεως της προς την Επι¬ 
τροπή Ολυμπίων και Κληροδοτημάτων επιχορηγήσεως 
του Δημοσίου από το οικονομικό έτος 1943-44 και εφε¬ 
ξής». 

3. Το άρθρο μόνο του Α.Ν. 585/1968 «Περί καταργή- 
σεως διατάξεων καθοριζουσών κατώτατα όρια επιχορηγή- 
οεως εκ του κρατικού προϋπολογισμού προς τα Νομικό 
Πρόσωπα Δημοοίου και Ιδιωτικού Δικαίου, Οργανισμούς 
και Ιδρύματα». 

4. Το γεγονός ότι στον Προϋπολογισμό εξόδων του τρέ¬ 
χοντος έτους του Υπουργείου Οικονομικών και στο Φ. 
23210 ΚΑΕ 2479 έχει αναγραφεί πίστωση ποσού ενός 


εκατομμυρίου πεντακοοίων χιλιάδων (1.500.000 δρχ.) για 
επιχορήγηση της Επιτροπής Ολυμπίων και Κληροδοτημά¬ 
των. 

5. Την 1092170/1378/006Α715.10.91 απόφαση του 
Υπουργού Οικονομικών με την οποία μεταβιβάστηκε η 
εξουσία υπογραφής «Με Ε.Υ.» στους Προϊσταμένους των 
Δ/νσεων του Υπουργείου Οικονομικών, αποφασίζουμε: 

Προσδιορίζουμε την προς την Επιτροπή Ολυμπίων και 
Κληροδοτημάτων Κρατική Επιχορήγηση για το έτος 1995 
στο πσοό του ενός εκατομμυρίου πεντακοοίων χιλιάδων 
(1.500.000) δρχ. για τη συντήρηση του Ζαππείου Μεγά¬ 
ρου και του κήπου αυτού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Οκτωβρίου 1995 
Με εντολή Υπουργού 
Η Προίσταμένη της Δ/νσης 
ΑΙΚ. ΠΑΥΛΟΠΟΥΛΟΥ 

-♦- 

Αριθ. ΔΥ13Β/ΟΙΚ. 24521 (4) 

Σύσταση προσωποπαγών θέσεων στο Νοσοκομεία και 
ΚΎ. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. Δ/ΣΗΣ ΚΑΙ ΑΠΟΚ/ΣΗΣ 
ΚΑΙ ΥΓΕΙΑΣ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 14 παρ. 19 του Ν. 2266/94. 

2. Τα αριθ. 3812/5.4.95, 61γ26/1.6.95, 5376/16.5.95 
του Νομ. Γεν. Νοσ. θεο/νίκης «Άγιος Δημήτριος» και 
2411/10.3.95 έγγραφο της Νομαρχίας Έβρου. 

3. Το γεγονός ότι από την απόφαση αυτή θα προκύψει 
δαπάνη ύψους 8.500.000 δρχ. που θα βαρύνει τους προϋ¬ 
πολογισμούς των Νοσοκομείων, αποφασίζουμε: 

Α. Συστήνουμε τις παρακάτω προσωποπαγείς θέσεις 
στα Νοσ/μεία και Κέντρα Υγείας προκειμένου να τοποθε¬ 
τηθούν επαναπροσληφθέντες υπάλληλοι της ΣΥΚΕΑ— 
ΜΟΜΑ, ως ακολούθως: 

1. Νομ. Γεν. Νοσ. θεσ/νίκης «Άγιος Δημήτριος». 

Μία (1) θέση του κλάδου ΥΕ Εργατών ειδικότητας βοη¬ 
θού τεχνίτη οικοδομικών εργασιών. 

Μία (1) θέση του κλάδου ΥΕ Εργατών ειδικότητας ανει¬ 
δίκευτου εργάτη. 

2. Περιφ. Γεν. Νοσ. Αλεξανδρούπολης. 

Τρείς (3) θέσεις του κλάδου ΔΕ Οδηγών. 

3. Κέντρο Υγείας Σουφλίου 

Τέσσερις (4) θέσεις του κλάδου ΔΕ οδηγών. 4 

4. Νομ. Γεν. Νοσ. Ξάνθης 

Μία (1) θέση ΔΕ Τεχνικοΰ-υδραυλικών. 

Μία (1) θέση ΔΕ Τεχνικού-τεχνίτου οικοδ. εργασιών. 

Β. Η απόφαση αυτή θα δημοσιευθεί στην Εφημερίδα 
της Κυβερνήσεως. 

Αθήνα, 10 Οκτωβρίου 1995 

ΟΙ ΥΠΟΥΡΓΟΙ 

ΕΣΏΤΕΠΚΟΝ, ΔΗΜΟΣΙΑΣ 

ΔΚΜΚ. Δ ΑΠΟΚΕΝΤΡΩΣΗΣ ΥΓΕΙΑΣ, ΠΡΟΝΟΙΑΣ 

Α ΤΖΟΧΑΤΖΟΠΟΥΛΟΣ Δ. ΚΡΕΜΑΣΠΝΟΣ 

Αριθ. Υ4β/9196 <&> 

Τροποποίηση της Υ4β/οικ. 9239/20.9.94 (ΦΕΚ 727/Β/ 

27.9.94) απόφασης Υπ. Υγείας, Πρόνοιας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 31 του 
Ν. 2072/92 (ΦΕΚ 125/Α/23.7.92). 

2. Το αριθμ. 376/88 Π.Δ. (ΦΕΚ 169/Α/17.8.88) «Περί 
Οργανισμού του Εθνικού Κέντρου Άμεσης Βοήθειας». 

3. Την αριθμ. ΔΥ3α/987/28.9.95 (ΦΕΚ 826/Β/95) 
Κοινή απόφαση του Πρωθυπουργού και του Υπουργού 
Υγείας, Πρόνοιας «Περί ανάθεσης αρμοδιοτήτων στους 
Υφυπουργούς Υγείας Πρόνοιας». 

4. Την αριθμ. Υ4β/οικ. 9239/20.9.94 (ΦΕΚ 727/Β/ 

27.9.94) απόφαση «περί διαδικασίας, τρόπου, φορέων και 
άλλων λεπτομερειών για την μεταφορά με αεροπορικά ή 
πλωτό μέσα βαριά ασθενών σε νοσηλευτικά ιδρύματα». 

5. Την αριθμ. Υ4β/οικ, 1072/30.1.95 (ΦΕΚ 90/Β/ 

10.2.95) Τροποποιητική Απόφασή μας. 

6. Το αριθμ. 535/1.9.95 έγγραφο της Νομαρχιακής Αυ¬ 
τοδιοίκησης Αθηνών - Πειραιώς (Νομ. Αθηνών). 

7. Το αριθμ. 7578/19.7.95 έγγραφο του ΕΚΑΒ. 

8. Τις διατάξεις του άρθρου 27 του Ν. 2081/92 (ΦΕΚ 
154/Α/92) και το γεγονός ότι δεν προκαλείται δαπάνη, σε 
βάρος του Κρατικού Προϋπολογισμού, αποφασίζουμε: 

Τροποποιούμε την αριθμ. Υ4β/οικ. 9239/20.9.94 (ΦΕΚ 
727/Β/27.9.94) Υπουργ. Απόφαση και ορίζουμε τα παρα¬ 
κάτω: 

Α) Αναθέτουμε στο Εθνικά Κέντρο Άμεσης Βοήθειας 
(Ε.Κ.Α.Β.) την αρμοδιότητα διεξαγωγής των απαιτουμέ- 
νων ενεργειών, για την διακομιδή Βαριά ασθενών απο διά¬ 
φορα διαμερίσματα της χώρας, σε Νοσηλευτικά Ιδρύματα 
ή την μεταφορά γιατρών για παροχή Πρώτων Βοηθειών, 
εφόσον τούτο κρίνεται αναγκαίο, στον τόπο όπου βρίσκο¬ 
νται οι βαριά ασθενείς, με ναυλωμένα αεροπορικά ή 
πλωτά μέσα, ή τη μεταφορά μοσχευμάτων ή αίματος 
κ.λ.π., εφόσον τούτο κρίνεται αναγκαίο από την Ιατρική 
υπηρεσία του Ε.Κ.Α.Β.. μετά από συνεννόηση με τον 
αναγγέλοντα. 

Θ.2.) Η ευθύνη συγκέντρωσης όλων των στοιχείων, για 
την συμπλήρωση του εντύπου της εντολής της περίπτω¬ 
σης 2 της παραγράφου Η, της εν λόγω απόφασης, ανατί¬ 
θεται στο Ε.Κ.Α.Β., ως επίσης και η συγκέντρωση των δι- 
καιολογητικών της παραγράφου Η και οποιοδήποτε άλλο 
στοιχείο κρίνεται απαραίτητο. 

Κατά τα λοιπά ισχύουν οι αριθμ. σ) Υ4β/οικ. 9239/ 

20.9.94 (ΦΕΚ 727/Β/27.9.94), β) Υ4β/οιΚ. 1072/ 

30.1.95 (ΦΕΚ 90/Β/10.2.95) Υπουργικές αποφάσεις. 

Η ισχύς της Απόφασης αρχίζει ένα μήνα από τη δημο¬ 
σίευσή της. 

Η απόφαση αυτή να δμοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1995 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΙ 


Αριθ. ΣΤ 5/34 (6) 

Αρμοδιότητες Υφυπουργού Εθνικής Παιδείας και θρη¬ 
σκευμάτων. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 81 και 83 (παρ. 2) του Συντάγματος. 

2. Των άρθρων 16 (παρ. 5), 22 (παρ. 2) και 24 (παρ. 3, 
περ. η) του Ν. 1558 «Κυβέρνηση και Κυβερνητικά Όρ¬ 
γανα» (Α' 137). 

3. Του Π.Δ. 147/76 «Περί του Οργανισμού της Κεντρι¬ 
κής Υπηρεσίας του ΥΠ.Ε.Π.Θ.», όπως τροποποιήθηκε και 
ισχύει (Α' 56). 

4. Του Π.Δ. 375/95 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 203/τ.Α /95). 

5. Του άρθρου 27 του Ν. 2081 /92 (Α' 154) με το οποίο 
προστέθηκε άρθρο 29Α στο Ν. 1558/85 και το γεγονός 
ότι από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Αρθρο 1 

Α. Αναθέτουμε στην Υφυπουργό Εθνικής Παιδείας και 
θρησκευμάτων Μαρία Αρσένη την άσκηση των αρμοδιο¬ 
τήτων που αναφέρονται σε αντικείμενα αρμοδιότητας των 
παρακάτω υπηρεσιών της Κεντρικής Υπηρεσίας του 
ΥΠ.Ε.Π.Θ. 

1. Διεύθυνσης Ιδιωτικής Εκπαίδευσης. 

2. Ανεξαρτήτων Τμημάτων Βιβλιοθηκών και Ιστορικών 
Αρχείων. 

3. Διεύθυνσης Σπουδάζουσας Νεότητας και Εξωσχολι¬ 
κών Οργανώσεων. 

4. Διεύθυνσης Ειδικής Αγωγής. 

5. Διεύθυνσης Φυσικής Αγωγής. 

6. Διεύθυνσης Προσωπικού Ετέρων Κλάδων Γενικής 
Εκπαίδευσης πλην Δημοτικής και Μέσης Εκπαίδευσης. 

7. Διεύθυνσης Ευρωπαϊκής Ένωσης. 

8. Διεύθυνσης Διεθνών Εκπ/κών Σχέσεων. 

9. Διεύθυνσης Κοινοτικού Πλαισίου Στήριξης. 

10. Την εποπτεΐα των Γενικών Γραμματειών Λαϊκής Επι¬ 
μόρφωσης, Νέας Γενιάς, του Ινστιτούτου Διαρκούς Εκπαί¬ 
δευσης Ενηλίκων και του Εθνικού Ιδρύματος Νεότητας. 

Β. Στην ίδια Υφυπουργό αναθέτουμε την εποπτεία της 
Σιβιτανιδείου Δημοσίας Σχολής Καλών Τεχνών και Επαγ¬ 
γελμάτων, της Σχολής Εκπαιδευτικών Λειτουργών Επαγ¬ 
γελματικής και Τεχνικής Εκπαίδευσης (ΣΕΛΕΤΕ), του Ορ¬ 
γανισμού Επαγγελματικής Εκπαίδευσης και Κατάρτισης 
(Ο.Ε.Ε.Κ.), και του Οργανισμού Σχολικών Κτιρίων. 

Γ. Από τις αρμοδιότητες που ανατίθενται στην Υφυ¬ 
πουργό Εθνικής Παιδείας και θρησκευμάτων Μαρία Αρ¬ 
σένη, οι αναψερόμενες στις Διευθύνσεις των Ανεξάρτη¬ 
των Τμημάτων βιβλιοθηκών και Ιστορικών Αρχείων, της 
Ευρωπαϊκής Ένωσης, των Διεθνών Σχέσεων, και του Κοι¬ 
νοτικού Πλαισίου Στήριξης, στην εποπτεία του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.) και του Οργανισμού Σχολικών Κτιρίων και επο- 
πτεία των Γενικών Γραμματειών Λαϊκής Επιμόρφωσης, 
Νέας Γενιάς και του Ινστιτούτου Διαρκούς Εκπαίδευσης 
Ενηλίκων και του Εθνικού Ιδρύματος Νεότητας ασκούνται 

παραλλήλως και από τον Υπουργό Εθνικής Παιδείας και 
θρησκευμάτων. 

Άρθρο 2 

1. Στις αρμοδιότητες που ανατίθενται στην Υφυπουργό 
Εθνικής Παιδείας και θρησκευμάτων με την απόφαση 
αυτή περιλαμβάνονται και οι αρμοδιότητες κοινοβουλευτι¬ 
κού ελέγχου, οι αρμοδιότητες της πρότασης και έκδοσης 
ατομικών και κανονιστικών αποφάσεων, καθώς και της συ- 
νυπογραφής πράξεων, και αποφάσεων που ανάγονται σε 
αντικείμενα αρμοδιότητας υπηρεσιών των άρθρων 1 και 2 
της απόφασης αυτής και εκδίδονται απο κοινού με άλλους 
Υπουργούς ή Υφυπουργούς. 

Οι κοινοβουλευτικές αρμοδιότητες καθώς και αυτές 
που αναφέρονται σε κανονιστικές αποφάσεις της προη¬ 
γούμενης παραγράφου, μπορεί να ασκούνται και από τον 
Υπουργό Εθνικής Παιδείας και θρησκευμάτων. 

Άρθρο 3 

Από τις αρμοδιότητες που ανατίθενται στην Υφυπουργό 
με την απόφαση αυτή, εξαιρούνται και επιφυλάσσονται 
στην αποκλειστική αρμοδιότητα του Υπουργού Εθνικής 
Παιδείας και θρησκευμάτων τα θέματα που αναφέρο- 
νται: 

α. Στον ειδικότερο καθορισμό της πολιτικής του Υπουρ¬ 
γείου, μέσα στα πλαίσια της Κυβερνητικής Πολιτικής, 
β. Στη νομοθετική πρωτοβουλία, 
γ. Στη σύναψη συμβάσεων για τις οποίες απαιτείται νο¬ 
μοθετική κύρωση. 

δ. Στο διορισμό, πρόσληψη, μετάθεση, απόσπαση και 
μετάταξη του κάθε φύσης και σχέσης εργασίας προσωπι¬ 
κού των Υπηρεσιών και Ν.Π.Δ.Δ. αρμοδιότητας 
ΥΠ.Ε.Π.Θ. 

ε. Στην αποδοχή γνωμοδοτήσεων του Νομικού Σύμβου¬ 
λου Διοίκησης και της Συνέλευσης των Νομικών Συμβού¬ 
λων Διοίκησης. 

στ. Στον ορισμό μελών των Διοικητικών Συμβουλίων 
όλων των εποπτευομένων από το ΥΠ.Ε.Π.Θ. οργανισμών, 
Ν.Π.Δ.Δ. και αποκεντρωμένων δημοσίων υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1995 

ο ΠΡΟΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

Ε6ΝΙΚΗΙ ΠΛΙΔείΑΙ ΚΑΙ ΒΡΗΙΧΕΥΜΛΤβΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

- ♦ 

Αριθ. ΥΠΠΟ/ΓΝΟΣ/49449 (7) 

Κανονισμός Φεστιβάλ Ελληνικού Κινηματογράφου Θεο¬ 
σαλον Ικης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31, 32 και 33 του Νόμου 1597/86 
«Για την προστασία και Ανάπτυξη της Κινηματογραφικής 
Τέχνης, ενίσχυση της Ελληνικής Κινηματογραφίας και άλ¬ 
λες διατάξεις» (ΦΕΚ Α' 68). 

β. Του άρθρου 2 της Κ.Υ.Α ΥΠΠΟ/ΓΝΟΣ/44046/ 
22.9.92 «Πειοριομός συλλογικών οργάνων του Υπουρ¬ 
γείου Πολιτισμού, των Γεν. Γραμματειών και των εποπτευ¬ 


ομένων απ’ αυτό Δημοσίων Υπηρεσιών» (ΦΕΚ Β' 577). 

γ. Της αριθμ. ΥΠΠΟ/ΓΝΟΣ/47184/4.10.95 απόφασης 
του Πρωθυπουργού και του Υπουργού Πολιτισμού «καθο¬ 
ρισμός Αρμοδιοτήτων του Υφυπουργού Πολιτισμού Σταύ¬ 
ρου Μπένου» (ΦΕΚ Β' 851). 

2. Το αριθμ. ΥΠΠΟ/ΤΜ. ΚΙΝ,/ΦΟΥ/49250/16.10.95 
έγγραφο του τμήματος Κινηματογράφου του ΥΠΠΟ και 

3. Το γεγονός ότι από την παρούσα δεν προκαλεϊται δα¬ 
πάνη σε βάρος του κρατικού προϋπολογισμού κατά το 
τρέχον οικονομικό έτος και ότι η προκαλούμενη δαπάνη 
θα καλυφθεί από το ποσοστό των εισπράξεων του ΛΟΤΤΟ 
που διατίθενται στο ΥΠΠΟ.κατά το ποσό των διακοσίων 
εβδομήντα εκατομμυρίων δρχ. (270.000.000) αποφασί¬ 
ζουμε: 

Άρθρο 1 

1. Για την προαγωγή της Κινηματογραφίας στην Ελλάδα 
και για την διάδοση των Ελληνικών ταινιών τόσο στο εσω¬ 
τερικό όσο και στο εξωτερικό οργανώνεται κόθε χρόνο 
στην Θεσσαλονίκη «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑ¬ 
ΤΟΓΡΑΦΟΥ» που σκοπό έχει την προβολή και τη βρά¬ 
βευση των καλύτερων ελληνικών ταινιών μεγάλου μήκους. 

2. Η Γραμματεΐατου Φεστιβάλ Ελληνικού Κινηματογρά¬ 
φου σε συνεργασία με την Οργανωτική Επιτροπή αναλαμ¬ 
βάνει την οργάνωση της εκδήλωσης που διέπεται από τις 
διατάξεις της αποφάσεως αυτής. Η Οργανωτική Επιτροπή 
συνέρχεται τουλάχιστον οκτώ (8) φορές ετησίως. 

Άρθρο 2 

1. Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
πραγματοποιείται στη Θεσσαλονίκη το φθινόπωρο κάθε 
χρόνου. Ο ακριβής χρόνος διεξαγωγής του, κάθε χρόνο, 
ορίζεται με απόφαση του Διευθυντή του Φεστιβάλ, εκδι- 
σόμενη 6 μήνες τουλάχιστον, πριν την ημερομηνία έναρ¬ 
ξης του. Ο χρόνος διεξαγωγής του για το έτος 1995 ορίζε¬ 
ται από 3-12 Νοεμβρ 

2. Η Γραμματεία του φεστιβάλ καθορίζει το χώρο όπου 
θα προβληθούν όλε<, οι προκριθείσες ταινίες. 

Άρθρο 3 

Οι ταινίες για να μετέχουν στο Φεστιβάλ Ελληνικού Κι¬ 
νηματογράφου πρέπει να έχουν τις εξής προϋποθέσεις: 

α) Να έχουν ολοκληρωθεί μέσα σε 18 μήνες από την 
έναρξη του Φεστιβάλ και να μην έχουν προβληθεί μέσω 
του δικτύου εμπορικής διανομής ταινιών ή από τηλεοπτικό 
σταθμό. 

β) Να έχουν πλάτος 35 χιλστ. ή 16 χλστ. 
γ) Να έχουν χαρακτηρισθεί ως ελληνικές σύμφωνα με το 
άρθρο 5 του Ν. 1597/86 όπως τροποποιήθηκε κοι ισχύει, 
δ) Η διόρκειά τους να υπερβαίνει τα 60’ (λεπτά). 

Άρθρο 4 

1. Για τη συμμετοχή ταινίας στο Φεστιβάλ Ελληνικού Κι¬ 
νηματογράφου απαιτείται έγγραφη δήλωση του παραγω¬ 
γού συνοδέ υόμενη απαραίτητα και από όμοια δήλωση του 
σκηνοθέτη. Στη δήλωση αυτή πρέπει να αναφέρονται: α) 
αναλυτική κατάσταση όλων των συντελεστών της ταινίας, 
β) τα τεχνικό και λοιπά στοιχεία της ταινίας και γ) αν η ται¬ 
νία αυτή είναι η πρώτη ή η δεύτερη ταινία μεγάλου μήκους 
του σκηνοθέτη, με υπόθεση. 

2. Η δήλωση συμμετοχής υποβάλλεται στη Γ ραμματεία 
του Φεστιβάλ το αργότερο 40 ημέρες πριν την ημερομη¬ 
νία έναρξής του. Ειδικώτερα για το έτος 1995 η δήλωση 
συμμέτοχης λήγει στις 12.10.95. 

3. Οι ταινίες παραδίδονται στο Γραφείο του Φεστιβάλ 
στην Αθήνα το αργότερο 30 ημέρες πριν την ημερομηνία 
έναρξης του Φεστιβάλ, συνοδευόμενες από το απαραί¬ 
τητο διαφημιστικό και πληροφοριακό υλικό καθώς και τα 
κείμενα των διαλόγων στην ελληνική και αν υπάρχουν στην 
αγγλική και γαλλική γλώσσα. 

Άρθρο 5 

1. Κατά τη διάρκεια του Φεστιβάλ δεν επιτρέπεται η 
προβολή της διαγωνιζόμενης ταινίας σε οποιοδήποτε 
άλλο κινηματοθέατρο της χώρας εκτός του χώρου του Φε¬ 
στιβάλ. Για την οργάνωση και λειτουργία του Φεστιβάλ συ¬ 
γκροτούνται με αποφάσεις του Υπουργού Πολιτισμού οι 
εξής επιτροπές: 

α) Οργανωτική Επιτροπή (άρθρο 32 του Ν. 1597/86). 
β) Προκριματική Επιτροπή (άρθρο 33 του Ν. 1597/ 
86 ). 

γ) Κριτική Επιτροπή (άρθρο 33 του Ν. 1597/86) 

2. Πρόεδρος και Αναπληρωτής του Προέδρου της Προ¬ 
κριματικής και Κριτικής Επιτροπής εκλέγονται από ταμέλη 
της αντίστοιχης Επιτροπής στην πρώτη τους συνεδρίαση. 
Ειδικότερα η εκλογή του προέδρου της Κριτικής Επιτρο¬ 
πής γίνεται την ημέρα της έναρξης. Η ευθύνη της πρώτης 
συνεδρίασης ανήκει στο Γραμματέα της Επιτροπής. 

3. Χρέη Γραμματέα της Προκριματικής και Κριτικής Επι¬ 
τροπής ασκεί υπάλληλος του Τμήματος Κινηματογράφου 
του Υπουργείου Πολιτισμού. 

4. Χρέη Γραμματέα της Οργανωτικής Επιτροπής ανατί¬ 
θενται στον Γ ραμματέα του Φεστιβάλ. 

5. Η Γραμματεία του Φεστιβάλ (Διευθυντής. Γ ραμμα- 
τέας, Υπεύθυνος Δημοσίων Σχέσεων), έπειτα από πρό¬ 
ταση της Οργανωτικής Επιτροπής, αποφασίζει για κάθε 
θέμα που αναφέρεται στην οργάνωση και στη διεξαγωγή 
τόσο του διαγωνιστικού τμήματος όσο και των παραλλή¬ 
λων εκδηλώσεων του Φεστιβάλ Ελληνικού Κινηματογρά¬ 
φου καθώς και για την πρόσκληση ξένων παραγωγών, κρι¬ 
τικών, διανομέων και άλλων ειδικών, με σκοπό τη διάδοση 
και προβολή του Ελληνικού Κινηματογράφου στο εξωτε¬ 
ρικά. 

6. Η Προκριματική Επιτροπή κάνει επιλογή των ταινιών 
που θα πάρουν μέρος στον διαγωνιμσό για την απόκτηση 
των βραβείων και διακρίσεων που προβλέπονται από αυτή 
την απόφαση καθώς και την επιλογή των Ελληνικών ται¬ 
νιών που θα συμμετάσχουν στο Διεθνή διαγωνισμό σύμ¬ 
φωνα με τις διατάξεις του κανονισμού του «Διεθνούς Φε¬ 
στιβάλ Κινηματογράφου Θεσσαλονίκης». Προβολές της 
προκριματικής επιτροπής μπορούν να πραγματοποιούνται 
και σε κόπια εργασίας ή βιντεοκασέτα της ταινίας. 

Η επιλογή των ταινιών γίνεται στην Αθήνα, η δε σειρά 
προβολής, στο Φεστιβάλ, των ταινιών, που επιλέγησαν 
από την Προκριματική Επιτροπή, καθορίζεται με κλήρωση 
από την ίδια την Επιτροπή την ημέρα ανακοίνωσης των 
αποτελεσμάτων της. Μετά την επιλογή των ταινιών από 
την Προκριματική Επιτροπή δεν είναι δυνατόν να ανακλη¬ 
θεί αίτηση συμμετοχής ταινίας. 

7. Η Κριτική Επιτροπή απονέμει τα βραβεία και τις δια¬ 
κρίσεις που προβλέπονται στο άρθρο 7 της απόφασης αυ¬ 
τής. 

Άρθρο 6 

1. Οι Επιτροπές που προβλέπονται από το άρθρο 5 της 
απόφασης αυτής συνεδριάζουν μετά από γραπτή ή προ¬ 
φορική πρόκληση του Προέδρου ή του νόμιμου αναπλη¬ 


ρωτή του. Οι Επιτροπές συνεδριάζουν νόμιμα, όταν τα πα¬ 
ρόντα μέλη είναι περισσότερα από τα απάντα. 

Κατά τις συνεδριάσεις των επιτροπών τηρούνται πρα¬ 
κτικά, όπου αναγράφονται τα ονόματα των μελών που 
συμμετέχουν και γίνεται ειδική μνεία για τα μέλη που δεν 
παρίστανται, καθώς και για τους λόγους απουσίας τους. 
Επικυρωμένα αντίγραφα των Πρακτικών στέλλονται στο 
Τμήμα Κινηματογράφου του Υπουργείου Πολιτισμού. Τα 
πρωτότυπα παραμένουν στα Αρχεία της Γραμματείας του 
Φεστιβάλ Κινηματογράφου. Οι αποφάσεις των Επιτροπών 

πρέπει να είναι αιτιολογημένες. 

3. Δεν επιτρέπεται στα μέλη των Επιτροπών του άρθρου 
5 να ανακοινώνουν στον Τύπο, στους σταθμούς Ραδιοφω¬ 
νίας και Τηλεόρασης, σε ενδιαφερόμενο πρόσωπα και γε- 
νικώτερα σε οποιονδήποτε τρίτο τις συζητήσεις και τις 
αποφάσεις των Επιτροπών. Επίσης απαγορεύεται στα 
μέλη της Προκριματικής και Κριτικής Επιτροπής να διατυ¬ 
πώνουν κρίσεις για τις ταινίες που δήλωσαν συμμετοχή 
στο Φεστιβάλ πριν από την επίσημη αναγγελία της τελικής 
αποφάσεως της Κριτικής Επιτροπής. 

4. Δεν μπορεί κανείς να μετέχει ως μέλος σε περισσό¬ 
τερες από μία Επιτροπές του άρθρου 5. Η συμμετοχή στην 
Προκριματική και στην Κριτική Επιτροπή προσώπων, που 
έχουν συγγενική σχέση με τους κρινόμενους συντελετές ή 
οποιαδήποτε σχέση με την παραγωγή ή την εμπορική 
εκμετάλευση των κρινομένων ταινιών, δημιουργεί ασυμβί¬ 
βαστο σύμφωνα με τα συναλλακτικά ήθη και τους κανόνες 
λειτουργίας των συλλογικών οργάνων. 

Σε συνεδριάσεις της Οργανωτικής Επιτροπής που συ- 
ζπτείται η συγκρότηση της Προκριματικής και της Κριτικής 
Επιτροπής δεν επιτρέπεται να συμμετέχει μέλος της που 
τυχόν έχει σχέση με συντελεστή της παραγωγής των κρι- 
νόμενων ταινιών. Η Διεύθυνση του Φεστιβάλ οφείλει να 
κάνει γνωστό στα υποψήφια μέλη της Προκριματικής και 
Κριτικής Επιτροπής τη δέσμευση της σχετικής διάταξης, 
για την νόμιμη συγκρότηση των Επιτροπών αυτών. 

5. Οι αποφάσεις της Προκριματικής και της Κριτικής 
Επιτροπής λαμβάνονται με απόλυτη πλειοψηφία των πα¬ 
ρόντων, μετά από φανερή ψηφοφορία. 

Αν δεν υπάρξει απόλυτη πλειοψηφία, η ψηφοφορία 
επαναλαμβάνεται. Σε περίπτωση και δεύτερης άκαρπης 
ψηφοφορίας, οι αποφάσεις λαμβάνονται με σχετική 
πλειοψηφία. 

Σε περίπτωση ισοψηφίας με 4 ψήφους, η ψήφος του 

προέδρου προσμετράει διπλή. 

Απονομή βραβείου εξ ημισείας επιτρέπεται μόνον εφ 
όσον υπάρξουν 4 θετικοί ψήφοι για κάθε ισοψηφούσα ται¬ 
νία. 

6. Η θητεία των μελών της Προκριματικής Επιτροπής 
μπορεί να παραταθεί για ένα (1) μήνα από τη λήξη του Φε¬ 
στιβάλ, ενώ της Κριτικής Επιτροπής για έξι (6) μήνες. 

Άρθρο 7 

1. Τα βραβεία που υποχρεούται να απονείμει η Κριτική 
Επιτροπή είναι ηθικά και είναι τα εξής: 

α) βραβείο καλύτερης ταινίας που απονέμεται στον πα¬ 
ραγωγό. 

β) βραβείο ταινίας ντοκυμανταίρ που απονέμεται στον 

παραγωγό και στο σκηνοθέτη, 
γ) βραβείο καλύτερης σκηνοθεσίας που απονέμεται στο 

σκηνοθέτη. 

δ) βραβείο καλύτερης σκηνοθεσίας πρωτοεμφανιζόμε- 
νου σκηνοθέτη, που απονέμεται στο σκηνοθέτη, 
ε) βραβείο καλύτερου σεναρίου που απονέμεται στο 

σεναριογράφο. 

στ) βραβείο καλύτερης φωτογραφίας που απονέμεται 
στο Διευθυντή Φωτογραφίας. 

ζ) βραβείο καλύτερης ερμηνείας πρώτου γυναικείου ρό¬ 
λου. 

η) βραβείο καλύτερης ερμηνείας πρώτου ανδρικού ρό¬ 
λου. 

2. Η Επιτροπή δϋναται να απονείμει, κατά την απόλυτη 
κρίση της, Ειδικά βραβεία για εξαιρετικές επιτεύξεις 
στους τομείς μουσική, σκηνογραφία, ενδυματολογία, μο¬ 
ντάζ. ηχολοψία, δεύτερου ρόλου, μακιγιάζ, ειδικών ειρφέ 
κ.λ.π. 

3. Με απόφαση της Γραμματείας καθορίζεται το περιε¬ 
χόμενο και ο τύπος του διπλώματος ή μεταλλίου κ.λ,π. που 
συνοδεύει κάθε βράβευση. 

Αρθρο 8 

Αρμόδιος για την επίλυση κάθε ζητήματος σχετικού με 
την εφαρμογή του κανονισμού και των κειμένων διατά¬ 
ξεων είναι η Γραμματεία του Φεστιβάλ Ελληνικού Κινημα¬ 
τογράφου. 

Αρθρο 9 

Με απόφαση του Υπουργού Πολιτισμού καθορίζεται και 
καταβάλλεται από τη Γ ραμματεία του Φεστιβάλ, σε βάρος 
των πιστώσεων του προϋπολογισμού του, κατ’ αποκοπήν 
αποζημίωση και τυχόν δαπάνες ταξιδιού, στέγης ή έξοδα 
παραστάσεως στα μέλη της Οργανωτικής, Προκριματικής 
και Κριτικής Επιτροπής, καθώς και στους γραμματείς πρα- 
κτικογράφους των εν λόγω Επιτροπών. 

Αρθρο 10 

Το Φεστιβάλ βαρύνεται με τα έξοδα μεταφοράς και 
ασφαλίσεως των ταινιών τόσο κατά την αποστολή όσο και 
κατά την επιστροφή τους καθώς και με τα έξοδα αποθη- 
κεύσεως των ταινιών στην έδρα του. 

Το Φεστιβάλ είναι υπεύθυνο για τη φύλαξη των ταινιών 
και του υπόλοιπου κινηματογραφικού υλικού μέχρι της 
επιτροπής τους στο δικαιούχο παραγωγό. 

Κάθε προηγούμενη απόφαση περί Κανονισμού λειτουρ¬ 
γίας του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1995 

0 ΥΦΥΠΟΥΡΓΟΙ 

ΣΤΑΥΡΟΣ ΜΠΕΝΟΣ 
-+- 

Αριθ. ΥΠΠΟ/ΓΝΟΣ/49/44 8 (8) 

Κανονισμός Διεθνούς Φεστιβάλ Κινηματογράφου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31, 32 και 33 του νόμου 1597/86 
«Για την προστασία και Ανάπτυξη της Κινηματογραφικής 
Τέχνης, ενίσχυση της Ελληνικής Κινηματογραφίας και άλ¬ 
λες διατάξεις» (ΦΕΚ Α' 68). 

β. Του άρθρου 2 της Κ.Υ.Α. ΥΠΠΟ/ΓΝΟΣ/44046/ 
22.9.92 «Περιορισμός συλλογικών οργάνων του Υπουρ¬ 
γείου Πολιτισμού, των Γ εν. Γ ραμματειών και των εποπτευ- 
ομένων απ’ αυτό Δημοσίων Υπηρεσιών» (ΦΕΚ Β’ 577). 


γ. Της αριθμ. ΥΠΠΟ/ΓΝΟΣ/47184/4.10.95 απόφασης 
του Πρωθυπουργού και του Υπουργού Πολιτισμού «Καθο¬ 
ρισμός Αρμοδιοτήτων του Υφυπουργού Πολιτισμού Σταύ¬ 
ρου Μπένου» (ΦΕΚ Β' 851). 

2. Το αριθμ. ΥΠΠΟ/ΤΜ. ΚΙΝ./ΦΟΥ/49250/16.10.95 
έγγραφο του τμήματος Κινηματογράφου του ΥΠΠΟ και 

3. Το γεγονός ότι από την παρούσα δεν προκαλείται δα¬ 
πάνη σε βάρος του κρατικού προϋπολογισμού κατά το 
τρέχων οικονομικό έτος και ότι η προκαλούμενη δαπάνη 
θα καλυφθεί από το ποσοστό των εισπράξεων του ΛΟΤΤΟ 
που διατίθενται στο ΥΠΠΟ κατά το ποσό των διακοσίων 
εβδομήντα εκατομμυρίων δρχ. (270.000.(XX)), αποφασί¬ 
ζουμε: 

Άρθρο 1 

Το φθινόπωρο κάθε χρόνου οργανώνεται στη Θεσσαλο¬ 
νίκη «Διεθνές Φεστιβάλ Κινηματογράφου» στα πλαίσια 
του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΘΕΣ¬ 
ΣΑΛΟΝΙΚΗΣ. Σκοπός του Διεθνούς Φεστιβάλ είναι η προ¬ 
ώθηση του νέου κινηματογράφου από όλον τον κόσμο και 
η ανάδειξη της Θεσσαλονίκης ως τόπου συνάντησης των 
δημιουργών του με το ελληνικό κοινό. 

Ο ακριβής χρόνος διεξαγωγής του Διεθνούς Φεστιβάλ, 
ανά έτος, ορίζεται με απόφαση του Διευθυντή του Φεστι¬ 
βάλ Κινηματογράφου Θεσσαλονίκης εκδιδόμενη τουλάχι¬ 
στον 6 μήνες πριν την έναρξή του. Ο χρόνος διεξαγωγής 
του για το έτος 1995 ορίζεται από 3 έως 12 Νοεμβρίου. 

Αρθρο 2 

Στα πλαίσια του Διεθνούς Φεστιβάλ Κινηματογράφου 
Θεσσαλονίκης, οργανώνονται οι εξής εκδηλώσεις: 

- Επίσημο διαγωνιστικό τμήμα στο οποίο συμμετέχουν 
πρώτες ή δεύτερες ταινίες μεγάλου μήκους σκηνοθετών 
απά άλο τον κόσμο. 

- Πληροφοριακό τμήμα, με την επωνυμία «Νέοι Ορίζο¬ 
ντες», με συμμετοχή ταινιών από όλο τον κόσμο. 

- Αναδρομή - αφιέρωμα στο έργο σκηνοθέτη με παγκό¬ 
σμια ακτινοβολία. 

- Παράλληλες κινηματογραφικές εκδηλώσεις. 

Άρθρο 3 

Οι ταινίες που συμμετέχουν στο διαγωνιστικό τμήμα 
πρέπει να πληρούν τις ακόλουθες προϋποθέσεις: 

- Να είναι η πρώτη ή η δεύτερη ταινία μεγάλου μήκους 
του σκηνοθέτη με υπόθεση. 

- Να έχουν ολοκληρωθεί εντός του τελευταίου 18μή- 
νου μέχρι της ενάρξεως του Διεθνούς Φεστιβάλ. 

- Να μην έχουν προβληθεί δημόσια στην Ελλάδα. 

- Να έχουν πλάτος 35 ή 16 χλστ. 

- Η διάρκειά τους να υπερβαίνει τα 60’ (λεπτά). 

Αρθρο 4 

Ο Διευθυντής του Φεστιβάλ Κινηματογράφου Θεσσα¬ 
λονίκης επιλέγει και φροντίζει για την παράδοση των ται¬ 
νιών που θα συμμετάσχουν στο διαγωνιστικό τμήμα. Επί¬ 
σης καθορίζει την ημέρα και την σειρά της προβολής τους. 
Στο έργο της επιλογής τ< ον είναι δυνατόν να υπο- 

βοηθείταιαπά ειδικούςσυνεμν ες που επιλέγει ο Ιδιος. 

Για την επιλογή των ταινιών γίνονται δεκτές εκτός από 
τα θετικά αντίτυπα των ταινιών και βίντεο κασσέτες κάθε 
συστήματος αναπαραγωγής. Όλες οι ελληνικές ταινίες 
που πληρούν τις προϋποθέσεις του άρθρου 3 του παρό¬ 
ντος μπορούν να υποβάλλουν αίτηση συμμετοχής στο δια- 
γωνιστικό τμήμα του Διεθνούς Φεστιβάλ. Η επιλογή των 

ελληνικών ταινιών που θα συμμετάσχουν στο διεθνή δια¬ 
γωνισμό γίνεται από την Προκριματική Επιτροπή του Φε¬ 
στιβάλ Ελληνικού Κινηματογράφου και δεν μπορεί να 
υπερβαίνει τις δύο ταινίες. 

Άρθρο 5 

Για τη συμμετοχή ταινίας στο Διεθνές Φεστιβάλ Κινημα¬ 
τογράφου Θεσσαλονίκης απαιτείται η υποβολή έγγραφης 
δήλωσης συμμετοχής, συνοδευόμενη από την αναλυτική 
κατάσταση όλων των συντελεστών της ταινίας, την τε¬ 
χνική περιγραφή της, όπως επίσης και μία υπεύθυνη δή¬ 
λωση ότι είναι η πρώτη ή η δεύτερη ταινία του σκηνοθέτη. 

Άρθρο 6 

Οι ταινίες που συμμετέχουν στο Διεθνές Φεστιβάλ Κι¬ 
νηματογράφου Θεσσαλονίκης υποβάλλονται στην γλώσσα 
του πρωτοτύπου της ταινίας, υποτιτλισμένες στην αγγλική 
ή στην γαλλική γλώσσα. Κατάλογος των διαλόγων ή των 
υποτίτλων στην αγγλική ή γαλλική γλώσσα υποβάλλεται 
στα γραφεία του Φεστιβάλ τουλάχιστον δύο μήνες νωρί¬ 
τερα από την έναρξή του. Το Φεστιβάλ δικαιούται να προ- 
βεί στον ηλεκτρονικό υποτιτλισμό των ταινιών στην ελλη¬ 
νική γλώσσα ή στην ταυτόχρονη μετάφρασή τους. 

Άρθρο 7 

Η Κριτική Επιτροπή του Διεθνούς Φεστιβάλ Κινηματο¬ 
γράφου Θεσσαλονίκης αποτελείται απάεπτά προσωπικό¬ 
τητες του κινηματογραφικού χώρου που διορίζσνατι με 
απόφαση του Υπουργού Πολιτισμού μετά απά πρόταση 
του Διευθυντή του Φεστιβάλ. Με την ίδια απόφαση του 
Υπουργού και μετά απά πρόταση του Διευθυντή του Φε¬ 
στιβάλ ορίζονται ο Πρόεδρος και ο αναπληρωτής πρόε¬ 
δρος της Κριτικής Επιτροπής. Πέντε τουλάχιστον από τα 
μέλη της Κριτικής Επιτροπής ανήκουν στον διεθνή κινη¬ 
ματογραφικό χώρο. Ο Διευθυντής ίου Φεστιβάλ συμμετέ¬ 
χει στις συζητήσεις της Κριτικής Επιτροπής του Διεθνούς 
Φεστιβάλ Κινηματογράφου χωρίς δικαίωμα ψήφου. Ο 
Γραμματέας της Κριτικής Επιτροπής ορίζεται από τον 
Διευθυντή του Φεστιβάλ. 

Οι αποφάσεις της Κριτικής Επιτροπής λαμβάνονται 
μετά από φανερή ψηφοφορία, με σχετική πλειοψηφία. 

Απαγορεύεται η συμμετοχή στην Κριτική Επιτροπή προ¬ 
σώπων που με οποιονδήποτε τρόπο έχουν σχέση με την 
παραγωγή ή την εκμετάλλευση των ταινιών που κρίνο- 
νται. 

Άρθρο 8 

Η Κριτική Επιτροπή απονέμει υποχρεωτικά τα εξής βρα¬ 
βεία: 

- Βραβείο καλύτερης ταινίας μεγάλου μήκους (Χρυσάς 
Αλέξανδρος) 

-Ειδικό βραβείο της Κριτικής Επιτροπής (Αργυρός 
Αλέξανδρος) 

- Βραβείο καλύτερης σκηνοθεσίας 

- Βραβείο καλύτερου σεναρίου 

- Βραβείο καλύτερου ανδρικού ρόλου 

- Βραβείο καλύτερου γυναικείου ρόλου 

- Βραβείο καλύτερης καλλιτεχνικής συμβολής. 

Μόνο ένα από τα παραπάνω βραβεία μπορεί να απονε- 

μηθεί εξ’ ημισείας. Η Κριτική Επιτροπή δικαιούται επίσης 
να απονείμει μέχρι δύο ειδικές τιμητικές διακρίσεις. 

Το Βραβείο καλύτερης ταινίας και το Ειδικά βραβείο της 
Κριτικής Επιτροπής συνοδεύονται από χρηματικά έπαθλα 
12.500.000 και 7.500.000 δραχμών αντιστοίχως, που 


προσφέρονται από χορηγούς και απονέμονται εξ ημισείας 
στον σκηνοθέτη και τον παραγωγό. Τα βραβεία αυτά κα¬ 
ταβάλλονται σε ΕΟυ εφόσον οι δικαιούχοι είναι κάτοικοι 
εξωτερικού. 

Οι παραγωγοί των βραβευμένων ταινιών κάθε χρόνο 
οφείλουν να καταθέσουν στα γραφεία του Φεστιβάλ για 
αρχειακή χρήση αντίγραφο της βραβευμένης ταινίας σε 
βιντεοκασέτα και σύμφωνα με τις οδηγίες της διεθνούς 
Οργάνωσης ΡΙΑΡΡ στην σύμβαση περί Κινηματογραφικών 
Αρχείων. 

Άρθρο 9 

Κατά τη διάρκεια του Φεστιβάλ, καμμιά από τις ταινίες 
που επελέγησαν δεν μπορεί να παρουσιασθεί δημόσια με 
οποιονδήποτε τρόπο πριν από την προγραμματισμένη 
προβολή της. 

Άρθρο 10 

Η προθεσμία υποβολής υποψηφιοτήτων λήγει την 1η 
Οκτωβρίου 1995. Η προθεσμία αποστολής του υλικού που 
περιγρόφεται στα άρθρα 5 και 6 του παρόντος κανονισμού 
λήγει την 19η Οκτωβρίου 1995. 

Αρθρο 11 

Ο παραγωγός βαρύνεται με τα έξοδα μεταφοράς και 
ασφάλισης της ταινίας από το σημείο προέλευσης μέχρι 
την άφιξή της στα Γραφεία του Φεστιβάλ ή μέχρι στην 
άφιξή της στα Γραφεία του Φεστιβάλ ή μέχρι την άφιξη στα 
γραφεία του εξουσιοδοτημένου εκτελωνιστή όταν η ταινία 
προέρχεται από το εξωτερικό. 

Σε περίπτωση προέλευσης της ταινίας από άλλο φεστι¬ 
βάλ. ισχύουν οι διεθνώς αποδεκτοί κανόνες της εξ ημι- 
σείας καταβολής μεταξύ των δύο φεστιβάλ των εξόδων 
μεταφοράς της ταινίας. 

Το Φεστιβάλ βαρύνεται με τα έξοδα ασφάλισης των ται¬ 
νιών από την παραλαβή της ταινίας μέχρι και την παρά¬ 
δοσή της στον αερομεταφορέα. Επίσης βαρύνεται με τα 
έξοδα επιστροφής της ταινίας στον παραγωγό. 

Σε περίπτωση μερικής ή ολικής καταστροφής ή απώ¬ 
λειας της ταινίας μέχρι την παράδοσή της στο μεταφορέα 
προς επιστροφή της στον παραγωγό ο Διευθυντής του 
Φεστιβάλ υποχρεούται να ειδοποιήσει αμέσως και εγγρά- 
φως τον παραγωγό για το γεγονός αυτό, ο δε παραγωγός 
υποχρεούται να εγείρει τη σχετική αξίωσή του κατά της 
ασφαλιστικής εταιρείας εντός τριάντα (30) ημερών από 
την ημερομηνία ειδοποίησής του. 

Εάν η μερική ή ολική καταστροφή της κόπιας, υπό την 
έννοια βλάβης η οποία καθιστά αδύνατη την περαιτέρω 
προβολή της, διαπιστωθεί μετά την επιστροφή της κόπιας 
στον παραγωγό, ο τελευταίος υποχρεούται να εγείρει τη 
σχετική αξίωσή του κατά της ασφαλιστικής εταιρείας 
εντός τριάντα (30) ημερών από την ημέρα της εκ μέρους 
του παραλαβής της κόπιας. 

Αρθρο 12 

Ο Διευθυντής του Φεστιβάλ αποφασίζει για οτιδήποτε 
δεν συμπεριλαμβάνεται στον κανονισμό. Ο κανονισμός 
μεταφράστηκε στη γαλλική και στην αγγλική γλώσσα. Σε 
περίπτωση διαφωνίας μόνο το ελληνικό κείμενο είναι 
έγκυρο. 

Αρθρο 13 

Η συμμετοχή στο Διεθνές Φεστιβάλ Κινηματογράφου 
Θεσσαλονίκης προϋποθέτει αποδοχή αυτού του Κανόνι- 

σμού. Κάθε προηγούμενη απόφαση περί Κανονισμού λει¬ 
τουργίας του Διεθνούς Φεστιβάλ Κινηματογράφου Θεσ¬ 
σαλονίκης παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1995 

0 ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

-♦- 

Αριθ. Δ11/Ε/43532/19400 (9) 

Τροποποίηση απόφασης περί καθορισμού πάγιας μη¬ 
νιαίας επιχορήγησης, καθαρισμού περιφερειακών μο¬ 
νάδων της Υπηρεσίας Πολιτικής Αεροπορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΜΕΤΑΦΟΡΩΝ & ΕΠΙΚ/ΝΙΩΝ 

Έχοντας υπόψη: 

1. Το ΝΔ 714/70 «περί ιδρϋσεως Δ/νσεως Εναερίων 
Μεταφορών παρά τω ΥπουργεΙω Συγκοινωνιών και Οργα- 
νώσεως της ΥΠΑ», όπως τροποποιήθηκε με το Ν. 1340/ 
83. 

2. Το Π.Δ. 56/89 «περί Οργανισμού της ΥΠΑ». 

3. Το Ν.Δ. 321/69 «περί Κώδικος Δημοσίου Λογιστικού 
και την απόφαση 194902/22.11.69 Υπ. Οικονομικών 
(ΦΕΚ Β/777/69). 

4. Τις διατάξεις της παραγράφου 3 του άρθρου 2 του Ν 
2314/53 «περί τροποποιήσεως των περί καθαρισμού των 
Δημοσίων καταστημάτων διατάξεων». 

5. Τις διατάξεις της παρ. 2 του άρθρου του Ν.Δ. 78/73 
(ΦΕΚ 156/Α/26.7.73). 

6. Τις πιστώσεις ΚΑ 1232 του προϋπολογισμού ΥΠΑ 
έτους 1995. 

7 . Την αριθ. 59/16.2.95 πράξη Υπουργικού Συμβουλίου 
περί εγκρίσεως ανάθεσης έργου. 

8. Την απόφαση Δ11/Ε/18227/7870/20.4.95 περί κα¬ 
θορισμού πάγιας μηνιαίας επιχορήγησης καθορισμού πε¬ 
ριφερειακών μονάδων της ΥΠΑ. 

9. Το γεγονός ότι προέκυψαν ανάγκες επαύξησης προ¬ 
σωπικού καθαριότητας σε ορισμένους Αερολιμένες λόγω 
αύξησης επιβατικής κίνησης αλλά και επέκτασης των χώ¬ 
ρων των Αερολιμένων. 

ΙΟ. Την πράξη του Υπουργικού Συμβουλίου 326/ 

28.7.95 περί τροποποίησης της αριθ. 59/28.7.95 πράξης, 
αποφασίζουμε: 

1. Τροποποιούμε την αριθ. Δ11/Ε/18227/7870/ 

20.4.95 απόφαση Υπουργών Οικονομικών και Μεταφο¬ 
ρών, Επικοινωνιών ως προς το ποσό της πάγιας μηνιαίας 
επιχορήγησης των κάτωθι Αερ/νων η οποία επαυξάνεται 
ως εξής: 


ΧΡΟΝΟΣ ΑΠΑΣΧΟΛΗΣΗΣ 
(1.6.95 - 31.12.95) 


Α/Α ΑΕΡΟΛΙΜΕΝΕΣ 

ΑΤΟΜΑ 

ΜΗΝΙΑΙΑ 

ΑΠ0ΖΗΜ. 

ΕΤΗΣΙΑ 

ΑΠΟΖΗΜ. 

1. 

ΑΘΗΝΩΝ (ΚΑΑ) 

1 

150.000 

1.050.000 

2 . 

ΘΕΣΣΑΛΟΝΙΚΗΣ 





«ΜΑΚΕΔΟΝΙΑ» (ΚΑΘΜ) 

1 

150.000 

1.050.000 

3. 

ΚΕΡΚΥΡΑΣ 





«1. ΚΑΠΟΔίΣΤΡΙΑΣ» (ΚΑΚΚ) 

1 

150.000 

1.050.000 

4. 

ΙΩΑΝΝΙΝΩΝ (ΚΑΙΩ) 

1 

150.000 

1,050.000 

5. 

ΚΑΛΑΜΑΤΑΣ (ΚΑΚΑ) 

2 

300.000 

2.100.000 

6. 

ΜΥΤΙΛΗΝΗΣ (ΚΑΜΤ) 

2 

300.000 

2.100.000 

7. 

ΓΗΤΕΙΑΣ 

1 

150.000 

1.050.000 

7. 

ΠΑΡΟΥ (ΚΑΠΑ) 

1 

150.000 

1.050.000 


10.500.000 

ΙΚΑ ΕΡΓΟΔΟΤΗ 23,58% 2.475.900 


ΓΕΝΙΚΟ ΣΥΝΟΛΟ ΔΡΧ. 12.975.900 

Το ποσό των δώδεκα εκατομμυρίων εννιακοσίων εβδομήντα 
πέντε χιλιάδων εννιακοσίων Δραχμών (12.975.900) βαρύνει τις 
πιστώσεις του Εισικού Φορέα 39/120 και ΚΑΕ 1232 οικονομι¬ 
κού έτους 1995. 

2. Κατά τα λοιπά ισχύει η απόφαση Δ11/Ε/18227/7870/ 

20.4.95 ως έχει. 

3. Η παρούσα απόφαση να δημοσιευθεί στην Εφημερίδα της 
Κυβερνήσεως. 

4. ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης προκαλείται δαπάνη 
σε βάρος του Κρατικού Προϋπολογισμού ύψους δώδεκα εκα¬ 
τομμυρίων εννιακοσίων εβδομήντα πέντε χιλιάδων εννιακοσίων 
(12.975.900) δρχ. για το οικονομικό έτος 1995. 

Για την ανωτέρω δαπάνη έχει εγγράφει πίστωση στον Κρατικό 
Προϋπολογισμό στον ειδικά φορέα 39/120 ΚΑΕ 1232. 

Η απόφαση αυτή να δημοσιευθεί στην Εφημερίδα της Κυβερ- 
νήαεως. 

Αθήνα, 16 Οκτωβρίου 1995 

οι ΥΠΟΥΡΓΟΙ 

ΟΚΟΝΟΜΚΟΝ ΜΕΤ7ΡΟΝ ΚΑΙ ΕΠΙΚ/ΝΟΝ 

ΑΛΕΞ. ΠΑΠΑΔΟΠΟΥΛΟΓ ΕΥΑΓΓΕΛΟΣ ΒΕΝΕΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




